Kallimakhos (Athen)

Kallimakos (død 490 f.Kr.) var polemarkos (brigadekommandant) i Athen i 490 f.Kr. og var en av kommandantene i slaget ved Marathon. Ifølge historikeren Herodot var han fra Afidnai i deme Attika.

 Slaget ved Marathon 
Som polemarkos hadde Kallimakos stemmerett i militære saker sammen med de ti strategoi, generalene, som Miltiades. Miltiades overbeviste Kallimakos om å stemme for et slag da strategoi var delt på midten i saken.

Ved Marathon ledet Kallimakos den høyre flanken til den athenske hæren slik det var vanlig i Athens kamper. De høyre og venstre flankene (den venstre ble ledet av plataiaiene) omringet perserne etter et angrep som så ut som et selvmordsangrep på den sentrale linjen. Selv om grekerne seiret, ble Kallimakos mens han forfulgte perserne ned mot skipene.Herodot, bok 6, kap 114 Plutark nevner at Kallimakos var gjennomboret av så mange spyd at han sto oppreist etter at han var død.

Etter sin død ble Kallimakos avbildet sammen med athenske guder og heroer i veggmalerier. Athenerne reiste også en statue av ham, Nike Kallimakos, i det daværende Parthenon på Akropolis.

Ifølge noen kilder skal Kallimakos før slaget ha lovt at om athenerne vant skulle han ofre til gudinnen Artemis1Artemis Agrotera like mange geiter som det var drepte persere på slagmarken. Athenerne holdt dette løftet, symbolsk, og de ofret hvert år 500 geiter fordi de ikke hadde nok dyr ettersom 6400 persere falt i slaget.

 Referanser 

Kategori:Greske generaler fra oldtiden
Kategori:Personer fra Athen